ვარსკვლავების აკადემია (საქართველო)

„ვარსკვლავების აკადემია“ — კომპანია მაგთისა და ტელეკომპანია რუსთავი 2-ის ერთობლივი პროექტი. საქართველოში აკადემიამ 2008 წლიდან აიღო გეზი. გადაცემის პროდიუსერი გიორგი ხაბურზანიაა. მაყურებელთა აქტივობის მაქსიმუმი (94,405 ხ.) პირველი სეზონის ფინალში დაფიქსირდა, მისი 37,5 პროცენტის (35,502 ხ.) მფლობელი დიტო ლაგვილავა გახდა. პროექტის მეორე სეზონი 2009 წლის 9 მარტს დაიწყო და იმავე წლის 26 აპრილს მოულოდნელად შეწყდა. 14 ახალგაზრდა მომღერალი გადის რთულ, დინამიურ, საინტერესო და დაბრკოლებებით აღსავსე გზას, რათა მიაღწიოს წარმატებას მუსიკალურ კარიერაში და ნამდვილ ვარსკვლავად იქცეს. ეს არ არის შოუ, რომელიც მთელ ყურადღებას მხოლოდ კონკურსანტის ვოკალურ ნიჭზე ამახვილებს. “ვარსკვლავების აკადემიაში” მთავარია ის, რაც ნამდვილ შოუბიზნესში ხდება. ახალბედა შემსრულებელმა უნდა შექმნას არა მარტო წარმატებული საკონცერტო ნომერი და ჰიტი, და დაიმსახუროს კრიტიკოსებისა და ჟიურის მოწონება, არამედ უნდა მიაღწიოს ნამდვილ კომერციულ წარმატებას. “ვარსკვლავების აკადემია” არის შოუ, რომელიც მაყურებელს სთავაზობს დასრულებული სახის მუსიკალურ ნომერს, რომელიც მოიცავს როგორც ვოკალურ, ასევე კომპლექსურ ქორეოგრაფიულ და სხვა კომერციული სანახაობების ელემენტებს. 14 კვირის განმავლობაში “ვარსკვლავების აკადემიაში” მხოლოდ საუკეთესოთა შორის საუკეთესონი დარჩებიან. პროექტს გრანდიოზული ფინალური კონცერტი დაასრულებს, რომელზეც შოუს ყველაზე დიდი ვარსკვლავი გამოვლინდება. 14 კონკურსანტი “ვარსკვლავების აკადემიის” სახლში ცხოვრობს. რეპეტიციებსაც იქვე განლაგებულ სტუდიებში გადიან. სამი თვის განმავლობაში მაყურებელი თვალს ადევნებს ახალგაზრდა მომღერლების სცენის მიღმა ცხოვრებას, რთული და ინტენსიური რეპეტიციების და მეცადინეობების ყველაზე საინტერესო დეტალებს...მათ თვალ წინ იხვეწება ესა თუ ის კონკურსანტი პროფესიული განვითარების გზაზე. 24 საათის განმავლობაში სამი თვის მანძილზე ახალგაზრდა მომღერლები ერთ სივრცეში მუშაობენ და ცხოვრობენ, ასე რომ, მაყურებელი შესაძლოა მათი მეგობრული, კონკურენტული და ხანდახან ინტრიგებით აღსავსე ურთიერთობების თვითმხილველიც გახდეს. ყოველდღე, ორშაბათის გარდა, რუსთავი 2-ის ეთერში გადის “ვარსკვლავების აკადემიის” 35/40 წუთიანი დამონტაჟებული სერია, რომელიც რეალური შოუს ჟანრში მზადდება და კონკურსანტების პროფესიულ და პირად ცხოვრებას ასახავს. სერიები დინამიურია და მათში კონკურსანტების ყოველდღიური ცხოვრების მხოლოდ ყველაზე საინტერესო მომენტები შედის. დღის განმავლობაში ტელეკომპანია რუსთავი 2 პირდაპირ ეთერში სთავაზობს მაყურებელს ჩართვები სტუდენტების ბინიდან. ყოველ ორშაბათს, რუსთავი 2-ზე, 9 საათიანი კურიერის დასრულების შემდგომ მაყურებელს აკადემიის სტუდენტები საკონცერტო სანახაობას სთავაზობენ. 90 წუთიან გალა-კონცერტზე მონაწილეები დასრულებულ და სანახაობრივ მუსიკალურ ნომრებს რუსთავი 2-ის პირდაპირ ეთერში წარადგენენ. კონცერტს უძღვება ჟურნალისტი გიორგი ქორქია, მომღერალ სოფო ხალვაშთან ერთად. ამ კონცერტზე შესრულებული ნომრების საფუძველზე ჟიური ყოველკვირეულად ირჩევს აკადემიიდან გარიცხვის 4 კანდიტატს, რომელთაგან ერთის გადარჩენის უფლება პედაგოგებს, და კიდევ ერთის - თავად კონკურსანტებს აქვთ. აკადემიიდან გარიცხვის ორი დარჩენილი კანდიდატიდან საუკეთესოს მაყურებელი ირჩევს, მთელი კვირის განმავლობაში შესაბამის ნომერზე დარეკვით და ეს-ემ-ესების გამოგზავნით. აკადემიამ 2008 წლიდან აიღო გეზი. პროექტმა დიდი პოპულარობა მოიხვეჭა. მაყურებელთა გადაწყვეტილებით, პირველი ადგილი ახალგაზრდა მომღერალს, დიტო ლაგვილავას ერგო. მას მთავარი პრიზის სახით გადაეცა ბინა Dream Town-ში. მეორე ადგილზე ქეთი ორჯონიკიძე გავიდა. იგი გაემგზავრა ლონდონში, საერთაშორისო მუსიკის სკოლაში, ვოკალის შემსწავლელი კურსის გასავლელად. ამასთან ერთად პირველი და მეორე ადგილის მფლობელ კონკურსანტებს კომპანია მაგთის სახელით C კლასის უახლესი მერსედესები გადაეცათ. ზაზა შენგელია  (ჟიურის თავმჯდომარე) "ისტერნ პრომოუშენის" დამფუძნელებელი სანდრო ბითაძე  მუსიკოსი აჩიკო გულედანი  სტუმარი საუკეთესო ხუთეული სხვა პროექტის მეორე სეზონი 2009 წლის 9 მარტს დაიწყო და იმავე წლის 26 აპრილს შეწყდა. ქალაქ თბილისში, სანდრო ეულის ქუჩაზე მდებარე ყოფილი თბილზნიიეპის 5 სართულიანი შენობა, სადაც ”ვარსკვლავების აკადემია” იყო განთავსებული, დილის 5 საათისკენ უცაბედად ჩამოინგრა. პროექტის ყველა მონაწილე გადარჩა. დაშავდა პროექტის რამდენიმე თანამშრომელი, ორი მათგანი კი დაიღუპა. ზაზა შენგელია  (ჟიურის თავმჯდომარე) მუსიკოსი ზაზა ხუციშვილი  (ჟიური დატოვა პროექტის შეჩერებამდე რამდენიმე ხნით ადრე) მომღერალი აჩიკო გულედანი  პროექტის მედია პარტნიორის, რადიო ”ფორტუნა + ”-ის წამყვანი გვანცა კილასონია  მუსიკალური ნაწყვეტები: ვერ ხსნით ფაილს? იხ. მედია მაშველი. ძირითადი სამაუწყებლო კომპანია ”რუსთავი 2” კომპანია მაგთიკომი სხვა კოკა-კოლა თიბისი ბანკი teen.ge დაარქივებული 2011-03-09 საიტზე Wayback Machine. (ინგლისური) celio (ინგლისური) cop-copine დაარქივებული 2009-04-18 საიტზე Wayback Machine. ძირითადი სამაუწყებლო კომპანია ”რუსთავი 2” კომპანია მაგთიკომი სხვა (ქართული ენა) მედია პარტნიორი: რადიო ”ფორტუნა +” (ქართული ენა) სავაჭრო ქსელი "პოპული" დაარქივებული 2011-11-23 საიტზე Wayback Machine. (ქართული ენა) სილამაზის სალონების ქსელი ”ნატალი” ვარსკვლავების აკადემია (ქართული ენა) ვარსკვლავების აკადემიის ოფიციალური საიტი დაარქივებული 2013-08-26 საიტზე Wayback Machine.